ขั้นตอนการประชุม

**คณะกรรมการนโยบายและแผนการบริหารราชการ ครั้งที่ ๔/๒๕๕๒**

**วันพุธที่ ๘ เมษายน เวลา ๑๐.๐๐ นาฬิกา**

**ณ ห้องประชุมหมายเลข ๒๐๑ ชั้น ๒๐ อาคารทิปโก้**

**……………………………………**

เมื่อคณะกรรมการมาครบองค์ประชุมแล้ว ประธานกล่าวเปิดการประชุมและพิจารณาตามระเบียบวาระการประชุม ดังนี้

**ระเบียบวาระที่ ๑** **เรื่องแจ้งให้ที่ประชุมทราบ (ถ้ามี)**

# ระเบียบวาระที่ ๒ รับรองบันทึกการประชุมคณะกรรมการนโยบายและแผนการบริหารราชการ

- ครั้งที่ ๒/๒๕๕๒ วันพฤหัสบดีที่ ๒๙ มกราคม ๒๕๕๑

- ครั้งที่ ๓/๒๕๕๒ วันศุกร์ที่ ๑๓ มีนาคม ๒๕๕๒

**ประธาน** ให้ฝ่ายเลขานุการดำเนินการให้ที่ประชุมรับรอง

- ครั้งที่ ๒/๒๕๕๒ ตั้งแต่หน้า ๑ – ๑๒

- ครั้งที่ ๓/๒๕๕๒ ตั้งแต่หน้า ๑ – ๑๐

**มติที่ประชุม** **รับรองบันทึกการประชุม**

- ครั้งที่ ๒/๒๕๕๒ วันพฤหัสบดีที่ ๒๙ มกราคม ๒๕๕๑ (ถ้าไม่มีการแก้ไข)

- ครั้งที่ ๓/๒๕๕๒ วันศุกร์ที่ ๑๓ มีนาคม ๒๕๕๒ (ถ้าไม่มีการแก้ไข)

**ระเบียบวาระที่** ๓ **เรื่องเพื่อพิจารณา**

**๓.๑ รายงานการดำเนินงานของคณะอนุกรรมการแผนและงบประมาณ   
ของสำนักงานเลขาธิการสภาผู้แทนราษฎร**

(เรื่องสืบเนื่อง : ตามที่คณะอนุกรรมการแผนและงบประมาณของสำนักงานเลขาธิการ สภาผู้แทนราษฎรได้มีการประชุมร่วมกันเพื่อพิจารณาเรื่องต่างๆ ที่เกี่ยวข้องกับการดำเนินงานของคณะอนุกรรมการแผนและงบประมาณ จำนวนทั้งสิ้น ๘ ครั้ง ตั้งแต่การประชุมครั้งที่ ๑ - ๘/๒๕๕๒ (วันศุกร์ที่ ๑๖ มกราคม ๒๕๕๒ -วันพฤหัสบดีที่ ๒๖ มีนาคม ๒๕๕๒) จึงเห็นควรรายงานความคืบหน้าการดำเนินงานของคณะอนุกรรมการแผนและงบประมาณให้ที่ประชุมคณะกรรมการนโยบายและแผนได้รับทราบ จำนวน ๗ เรื่อง ดังนี้

๑. รายงานผลการเสนอของบกลางของสำนักงานเลขาธิการสภาผู้แทนราษฎร

๒. พิจารณาการขออนุมัติเพิ่มกิจกรรม ค่ายประชาธิปไตยสำหรับผู้นำเยาวชนในเขตพื้นที่ กรุงเทพมหานคร ประจำปีงบประมาณ ๒๕๕๒ ของสำนักประชาสัมพันธ์

๓. พิจารณาการจัดสรรค่าอาหารทำการนอกเวลาของสำนักงานเลขาธิการสภาผู้แทนราษฎร ประจำปีงบประมาณ พ.ศ. ๒๕๕๒

๔. พิจารณางบประมาณการจ้างที่ปรึกษาเพื่อให้คำปรึกษาและประเมินผลการปฏิบัติราชการของส่วนราชการสังกัดรัฐสภาของสำนักงานเลขานุการ ก.ร.

๕. พิจารณาคำขอตั้งงบประมาณรายจ่ายประจำปีในส่วนของโครงการตามแผนยุทธศาสตร์ของสำนักงานเลขาธิการสภาผู้แทนราษฎร พ.ศ. ๒๕๕๓

๖. พิจารณางบประมาณรายจ่ายประจำปี พ.ศ. ๒๕๕๓ ร่วมกับสำนักงบประมาณ

๗. พิจารณารายงานการประเมินโครงการติดตามประเมินผลการดำเนินงานและการใช้จ่ายงบประมาณ ไตรมาสที่ ๑ ประจำปีงบประมาณ พ.ศ. ๒๕๕๒

**ประธาน**  มอบหมายเลขานุการหรือผู้ที่ได้รับมอบหมายรายงานให้ที่ประชุมทราบ

**มติที่ประชุม** รับทราบ

**๓.๒ พิจารณาคำขอตั้งงบประมาณรายจ่ายประจำปีงบประมาณ พ.ศ.๒๕๕๓ ของสำนักงานเลขาธิการสภาผู้แทนราษฎร**

(เรื่องสืบเนื่อง : คณะอนุกรรมการแผนงานและงบประมาณของสำนักงานเลขาธิการสภาผู้แทนราษฎร ร่วมกับกลุ่มงานนโยบายและแผนและสำนักการคลังและงบประมาณได้จัดทำคำขอตั้งงบประมาณรายจ่ายประจำปีงบประมาณ พ.ศ. ๒๕๕๓ เรียบร้อยแล้ว โดย คำของบประมาณรายจ่ายประจำปีงบประมาณ พ.ศ. ๒๕๕๓ ของสำนักงานเลขาธิการสภาผู้แทนราษฎร มีวงเงินทั้งสิ้น **๘,๘๕๗,๖๔๐,๓๐๐ บาท (แปดพันแปดร้อยห้าสิบเจ็ดล้านหกแสนสี่หมื่นสามร้อยบาทถ้วน)**

ทั้งนี้ ในการประชุมคณะอนุกรรมการแผนงานและงบประมาณครั้งที่๙/๒๕๕๒ ได้เชิญเจ้าหน้าที่

จากสำนักงบประมาณ ๒ ท่าน ได้แก่

๑. นางพิมพร โอวาสิทธิ์ ผู้อำนวยการส่วนงบประมาณองค์กรอื่นตามรัฐธรรมนูญ

๒. นางณิชา เจริญจิตต์ นักวิเคราะห์งบประมาณระดับชำนาญการ

มาเพื่อเข้าร่วมปรึกษาหารือกับคณะอนุกรรมการแผนและงบประมาณของสำนักงานฯ เพื่อสร้างความเข้าใจและรับทราบเหตุผลความจำเป็นในการขอรับการสนับสนุนงบประมาณรายจ่ายประจำปีงบประมาณ พ.ศ. ๒๕๕๓ ซึ่ง สำนักงบประมาณได้รับทราบความต้องการของสำนักงาน และจะนำข้อเสนอดังกล่าวไปประกอบการพิจารณาการจัดสรรงบประมาณต่อไป

**ประธาน** มอบหมายเลขานุการหรือผู้ที่ได้รับมอบหมายรายงานให้ที่ประชุมทราบ

**มติที่ประชุม**  .......................................................................................................................................

**ระเบียบวาระที่ ๔ เรื่องอื่น ๆ** (ถ้ามี)

……………………………………….

เมื่อที่ประชุมไม่มีเรื่องใด ๆ พิจารณาแล้ว ประธานกล่าวปิดการประชุมและขอขอบคุณคณะกรรมการที่มาประชุม

## เลิกประชุมเวลา………นาฬิกา